Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11342

3. Megjegyzés: A repülési adatrögzítőkkel kapcsolatos részletes útmutató a B. Mellékletben található. 4.9.1 Repülési adatrögzítők – típusok 4.9.1.1 A IV. típusú repülési adatrögzítő rögzítse azokat az adatokat, amelyek a forgószárnyas légijármű repülési pályájának, sebességének, repülésvezérlő szerkezetei beállításának, hajtómű teljesítményének és működésének pontos meghatározásához szükségesek. 4.9.1.2 Az V. típusú repülési adatrögzítő rögzítse azokat az adatokat, amelyek a forgószárnyas légijármű repülési pályájának, sebességének, repülésvezérlő szerkezetei beállításának és hajtómű teljesítményének pontos meghatározásához szükségesek. 4.9.1.3 A repülési adatrögzítő berendezésekben 1995 január 1. után ne használjanak fémszalagot. i FDR/CVR berendezés 2007/70/II. szám 4.9.1.4 Ajánlás – 1998 november 5. után ne használják a frekvencia modulációt (FM) alkalmazó analóg adatrögzítőket. 4.9.1.4.1 2003 január 1. után ne használják a fényképészeti filmmel működő repülési adatrögzítőket. 4.9.1.5 Az összes olyan digitális adathálózati összeköttetést alkalmazó, valamint pilótakabin hangrögzítő berendezés (CVR) szállítására kötelezett forgószárnyas légijármű, amelynek egyedi légialkalmassági bizonyítványát először 2005 január 1. után adják ki, az összes adathálózati digitális közleményváltást a repülési adatrögzítő berendezésén rögzítse. A legkisebb felvételi időtartam azonos legyen a pilótakabin hangrögzítő berendezés felvételi időtartamával és a felvétel összevethető legyen a pilótakabinban rögzített hangfelvétellel. 4.9.1.5.1 2007 január 1-től az összes, digitális adathálózati összeköttetést alkalmazó valamint pilótakabin hangrögzítő berendezés szállítására kötelezett forgószárnyas légijármű rögzítse a légiforgalmi szolgálattal történt digitális közleményváltásait a pilótakabin hangrögzítő vagy repülési adatrögzítő berendezésén. A legkisebb felvételi időtartam azonos legyen a pilótakabin hangrögzítő berendezés felvételi időtartamával és a felvétel összevethető legyen a pilótakabinban rögzített hangfelvétellel. 4.9.1.5.2 Rögzítsék az adathálózati digitális közleményváltás tartalmának megismeréséhez szükség tájékoztatást és ahol ez lehetséges a közlemény megjelenítésének vagy a hajózószemélyzet által történt lehívásának időpontját is. Megjegyzés: Az adathálózati összeköttetések közé tartoznak, azonban nem csak ezekre korlátozódnak a következők: ADS – automatikus légtérfelderítés CPDLC – légiforgalmi irányító és repülőgépvezető közötti adathálózati összeköttetések D-FIS – adathálózati és repüléstájékoztató szolgálati összeköttetések AOC – légiközlekedési üzemi irányítási közlemények. 4.9.1.6 Ajánlás – Minden olyan 2700 kg. legnagyobb engedélyezett felszállósúlynál nagyobb tömegű forgószárnyas légijárművet, amely repülési adatrögzítő és pilótakabin hangrögzítő berendezések szállítására kötelezett, alternatív megoldásként egy összetett repülési adat és pilótakabin hangrögzítő berendezéssel is (FDR/CVR) felszerelhetnek. 4.9.1.7 A IV.A típusú repülési adatrögzítő rögzítse azokat a jellemző adatokat, amelyek a forgószárnyas légijármű repülési pályájának, sebességének, helyzetének, hajtómű teljesítményének és működésének valamint a repülésvezérlő szerkezetek beállításának és működésének pontos meghatározásához szükségesek. A következő pontokban ismertetjük azokat a jellemzőket, amelyek kielégítik a IV.A típusú repülési adatrögzítőre vonatkozó előírásokat. A jelölés (*) nélkül jellemzők rögzítése kötelező. A jelöléssel ellátott (*) jellemzők akkor rögzítendők, ha a jellemzőt illetve adatot a forgószárnyas légijármű rendszerei vagy a hajózószemélyzet a forgószárnyas légijármű üzemeltetéshez használja fel. 4.9.1.7.1 A forgószárnyas légijármű repülési pályájára és sebességére vonatkozó előírásokat kielégítő jellemzők: • nyomás-magasság • műszer szerinti repülési sebesség • külső levegő hőmérséklete • géptengely irányszög • függőleges gyorsulás • oldalirányú gyorsulás • hosszirányú gyorsulás (törzs tengely) 2007/70/II. szám • idő vagy relatív idő számítás • navigációs adatok*: széleltérítés sodródási szög, szélsebesség, szélirány, szélességi és hosszúsági fok adatok • rádió magasságmérő jelzett magassága* 4.9.1.7.2 A repülési helyzetre vonatkozó előírásokat kielégítő jellemzők: • bólintási helyzet, azaz kereszt-tengely körüli mozgása • bedöntési helyzet, azaz hossztengely körüli elfordulása • legyezőmozgás, azaz a függőleges tengely körüli elfordulás szögsebessége 4.9.1.7.3 A hajtóműre vonatkozó előírásokat kielégítő jellemzők: • minden egyes hajtómű teljesítménye: gázturbina terhelés nélküli fordulatszáma (Nf), hajtómű nyomaték, hajtómű turbina fordulatszám (Ng), hajtómű tolóerő szabályzó kar(ok) helyzete a pilótakabinban • forgószárny: fő forgószárny fordulatszáma, forgószárny fékezés helyzete • fő meghajtás áttételház olajnyomás* • áttételház olajhőmérséklet*: fő áttételház olajhőmérséklet, csatlakozó áttételház olajhőmérséklet, farok légcsavar áttételház olajhőmérséklet • hajtómű kilépő gáz hőmérséklet (T4)* • gázturbina belépő hőmérséklet (TIT)* 4.9.1.7.4 A repülésvezérlő szerkezetek helyzetére vonatkozó előírásokat kielégítő jellemzők: • futómű helyzete, vagy futóvezérlő kar helyzete* • tüzelőanyag-mennyiség* • jégérzékelő folyadék víztartalma* 4.9.1.7.5 Az üzemeltetésre vonatkozó előírásokat kielégítő jellemzők: • hidraulika rendszer alacsony nyomás • riasztások • elsődleges repülés vezérlő szerkezetek helyzete és a kezelő egységek beállítása: kollektív állásszög, hosszirányú ciklikus állásszög, oldalirányú ciklikus állásszög, farok légcsavar pedál, vezérelhető stabilizátor, hidraulika kiválasztás • markeradó átrepülése • minden egyes navigációs vevőberendezés frekvencia kiválasztása • automatikus repülésvezérlés üzemmód, és kapcsolók állása* • stabilitás rásegítő rendszer működése* • jelzett függeszkedési terhelés* • függőleges eltérések*: ILS siklópálya, MLS magasság irányvezetés, GNSS megközelítési pálya • vízszintes eltérések*: ILS iránysáv, MLS oldalszög irányvezetés, GNSS megközelítési pálya • távolságmérő jelzőműszerek jelzett távolság értékei (1 és 2 DME készletek)* • magasságváltozás sebessége* • jégérzékelő folyadék víztartalma* • forgószárnyas légijármű állapotjelző rendszer (HUMS)*: hajtómű adatok, érzékelők állapota, felvételi sávidőzítés, határérték túllépések, általános széles-sávú hajtóműrezgés 1 Megjegyzés: Az előírt jellemzők, közöttük a tartományok, a mintavételi pontosság és felbontás megtalálhatók az EUROCAE Polgári Légiközlekedési Berendezések Európai Szervezete repülési adatrögzítő rendszerekre kidolgozott MOPS (minimális üzemi teljesítmény előírások) kiadványában vagy más egyenértékű dokumentumban.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes